
ประกาศคณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบลคลองน้อย
เรื่อง  รายชื่อผู้มีสิทธิ์เข้ารับการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น
สำหรับตำแหน่ง รองปลัดองค์การบริหารส่วนตำบล (นักบริหารงานองค์การบริหารส่วนตำบล ระดับ 7)
สังกัดองค์การบริหารส่วนตำบลคลองน้อย  อำเภอปากพนัง  จังหวัดนครศรีธรรมราช
------------------------------------
ตามที่ คณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น              สำหรับตำแหน่งผู้บริหารขององค์การบริหารส่วนตำบลคลองน้อย ได้ประกาศรับสมัครคัดเลือกเพื่อแต่งตั้งพนักงาน               ส่วนตำบลให้ดำรงตำแหน่งที่สูงขึ้น ตำแหน่ง รองปลัดองค์การบริหารส่วนตำบล (นักบริหารงานองค์การบริหาร               ส่วนตำบล ระดับ 7) ขององค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช โดยเปิดรับสมัครตั้งแต่วันที่ ๒๗ กรกฎาคม – ๒๐ สิงหาคม  2558 นั้น                                                                                                                

บัดนี้ การรับสมัครคัดเลือกได้เสร็จสิ้นแล้ว และคณะกรรมการคัดเลือกฯ ได้พิจารณาคุณสมบัติผู้มีสิทธิ์เข้ารับการคัดเลือกเรียบร้อยแล้ว จึงประกาศรายชื่อผู้มีสิทธิ์เข้ารับการคัดเลือกตามบัญชีรายชื่อแนบท้ายประกาศนี้           และกำหนดวัน เวลา สถานที่และระเบียบเกี่ยวกับการคัดเลือก ทั้งนี้ การตรวจสอบคุณสมบัติรวมทั้งเงื่อนไขในการสมัครคัดเลือก และประกาศรายชื่อผู้มีสิทธิ์เข้ารับการคัดเลือกข้างต้นนี้ ได้ตรวจสอบเอกสารตามข้อเท็จจริงที่ผู้สมัครได้ยื่นและรับรองตนเองในใบสมัครฯ ว่าเป็นผู้มีคุณสมบัติตรงตามประกาศรับสมัคร ดังนั้น หากปรากฏภายหลังว่าผู้สมัครรายใด          มีคุณสมบัติไม่ตรงตามประกาศรับสมัครคัดเลือก จะถือว่าผู้สมัครรายนั้นเป็นผู้ไม่มีสิทธิ์เข้ารับการคัดเลือกและ                  เป็นผู้ขาดคุณสมบัติในการคัดเลือก


ทั้งนี้ ให้ผู้มีรายชื่อแนบท้ายประกาศนี้เข้ารับการคัดเลือก (สัมภาษณ์) ตามกำหนดการและรายละเอียดดังนี้


๑. รายงานตัวเข้ารับการคัดเลือกในวันเสาร์ที่ ๑๒ กันยายน 2558 ตั้งแต่เวลา ๐๘.๐๐ น.เป็นต้นไป                        ณ ห้องประชุมสำนักงานส่งเสริมการปกครองท้องถิ่นอำเภอเมืองนครศรีธรรมราช จังหวัดนครศรีธรรมราช


๒. การแต่งกาย แต่งเครื่องแบบสีกากีคอพับแขนยาว โดยนำบัตรประจำตัวพนักงานส่วนตำบลมาแสดงต่อคณะกรรมการคัดเลือกฯ



๓. หากผู้สมัครคัดเลือกรายใดไม่มารายงานตัวเข้ารับการคัดเลือก (สัมภาษณ์) ในวัน เวลา และสถานที่กำหนด คณะกรรมการคัดเลือกฯ จะถือว่าผู้นั้นสละสิทธิ์เข้ารับการคัดเลือก



จึงประกาศให้ทราบโดยทั่วกัน

ประกาศ  ณ  วันที่  ๓๑  เดือน  สิงหาคม  พ.ศ.  2558





       (นายสมศักดิ์  ราโชกาญจน์)
           ผู้ทรงคุณวุฒิในคณะกรรมการพนักงานส่วนตำบลจังหวัดนครศรีธรรมราช


           ประธานกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น                               
                                      สำหรับตำแหน่งผู้บริหารขององค์การบริหารส่วนตำบลคลองน้อย
บัญชีรายชื่อผู้มีสิทธิ์เข้ารับการคัดเลือกเพื่อแต่งตั้งพนักงานส่วนตำบลให้ดำรงตำแหน่ง
ในระดับที่สูงขึ้น สำหรับตำแหน่งผู้บริหารขององค์การบริหารส่วนตำบล
สังกัด องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช

ตำแหน่ง  รองปลัดองค์การบริหารส่วนตำบล (นักบริหารงานองค์การบริหารส่วนตำบล ระดับ 7)

